## Endring siden forrige versjon

Nytt telefonnummer til Spedbarnsadopsjonsteamet i Bufetat

## Hensikt

Sikre at ansatte ved Føde/barselseksjonen er kjent med rutiner ved adopsjon og plassering av nyfødte i beredskapshjem fra avdelingen.

Sikre at mors identitet ikke knyttes til barnet etter hjemreise fra avdelingen.

## Målgruppe

Medarbeidere på føde/barselseksjonen

## Fremgangsmåte

Dersom en kvinne i svangerskapet eller ved fødsel vurderer å adoptere bort sitt nyfødte barn, kontaktes Bufetat, region øst**.** De gir informasjon om hva en adopsjon innebærer og bistand i prosessen frem til endelige beslutningen. Bufetat er ingen rådgivningsinstans i slike saker, men kan henvise til andre. [Gravid og vurderer å adoptere bort barnet? (bufdir.no)](https://www.bufdir.no/adopsjon/adoptere-bort/)

Fremgangsmåten ved adopsjon/plassering i beredskapshjem avhenger av hvor langt prosessen har kommet i forkant av fødselen.

Pasient og pårørende skal i møte med avdelingens medarbeidere oppleve profesjonalitet i forhold til beslutning som er tatt. Medarbeidere vil ikke ha innsyn i prosessen og vurderinger som er gjort.

Rutiner

* Seksjonsleder har den primære kontakten med Barne-, ungdoms- og familieetaten, eventuelt pasientansvarlig jordmor/sykepleier i seksjonsleders fravær.
* Vær påpasselig med å dokumentere i Partus og andre dokumentasjonssystemer slik at opplysninger om barnet kun blir tilgjengelig i barnets faner/journal og opplysninger om mor kun blir tilgjengelig på mors faner/journal.
* Informasjon om mor som automatisk kommer på barnets papirer slettes, slik at mor ikke kan settes i forbindelse med barnet.

Identitetsbånd

Skriv kun fødselsnummer/hjelpenummer, kjønn, født dato/klokke på Id-bånd. Ikke skriv mors navn.

Rekvisisjon Nyfødtscreening

Ikke sett på biologisk mors navnetikett på rekvisisjonen.

Kontaktperson Bufetat med tilhørende telefonnummer skrives på rekvisisjonen, de er bindeleddet.

Fødselsmelding

Elektronisk fødselsmelding sendes, biologisk mor registreres som «Barnets mor», evt. registrere kjent barnefar.

Biologisk mor får automatisk sms fra Skatteetaten om registrering av navn på barnet, hun skal IKKE gå inn på skatteetaten.no for å utføre registreringen. Bufetat registrerer barnets navn.

I Dips og tilhørende systemer vil barnets navn være *biologisk mor’s gutt/pike* inntil nytt navn er registrert i personregisteret.

Melding til fødselsregisteret (MFR)

Sendes som vanlig på biologisk mor

Epikriser

* Epikrise Mor

Sendes til mors fastlege og evt. kommunejordmor

* Epikrise Barn

Skal ikke signeres i Partus/Dips, skal ikke sendes elektronisk.

*Epikrise barn* redigeres, lagres og skrives ut fra Partus. På utskriften fjernes/sladdes alle personopplysninger om biologisk mor, alle data kan ikke redigeres/fjernes i Partus, eks. navn i topptekst. Ta kopi så endringer/sladding eks. korrekturlakk ikke kan reverseres.

Kopien sendes til helsestasjon tilknyttet beredskapsmors bostedsadresse, med navn og telefonnummer på beredskapsmor påført.

**Alle personopplysninger om biologisk mor skal fjernes**, også barnets navn «Biologisk mors gutt/pike». Fødselsnummer er gjeldende id.

Dokumentet skannes også i barnets journal i Dips.

* Epikrise Mor og Epikrise Barn

Sendes i konvolutt til; Barne-, ungdoms, og familieetaten, Region Øst

v/ kontaktperson Bufetat

Pb 2233

3103 Tønsberg

Merk konvolutt med Saksnummer (markert med gult). Saksnummer fås av Bufetat.

Det er ikke nødvendig at opplysninger om biologisk mor fjernes i disse epikrisene.

Poliklinisk kontroll eller blodprøver av barnet

I Dips og tilhørende systemer, eks. lab-rekvisisjoner, vil barnets navn være *biologisk mor’s gutt/pike* inntil nytt navn er registrert i personregisteret. For å sikre at beredskapsfamilie ikke blir kjent med disse opplysningene, kan en løsning være at kontroll eller blodprøver av barnet de første dagene etter utskriving gjøres på barselpoliklinikken eller føde/barselposten, hvor personalet assisterer eksternt labpersonale ved pasientidentifisering.

### Kontaktopplysninger Bufetat

Koordinator ved Barne-, ungdoms- og familieetaten er kontaktperson.

Telefon: 466 15 557

Hjemmeside [Bufdir.no](https://www.bufdir.no/)

Spedbarnsadopsjonsteamet i Bufetat region øst kontaktes på telefon i kontortid, mandag til fredag. Hvis dere ikke får svar, legg igjen beskjed.

Hvis et barn blir født i en helg eller på en helligdag, vil Bufetat først kunne bistå førstkommende arbeidsdag. Sykehuset må ivareta barnet inntil spedbarnsadopsjonsteamet kan rykke ut, eller dere må kontakte den kommunale barneverntjenesten.

#### Referanser

|  |  |
| --- | --- |
|  |  |

|  |
| --- |
| [Lov om adopsjon (Adopsjonsloven), Lovdata](https://lovdata.no/dokument/NL/lov/2017-06-16-48?q=lov om adopsjon) |
| [Bufdir.no](https://www.bufdir.no/) |
| [Gravid og vurderer å adoptere bort barnet? (bufdir.no)](https://www.bufdir.no/adopsjon/adoptere-bort/) |

#### Vedlegg

|  |  |
| --- | --- |
|  |  |

#### Andre kilder/litteraturliste

**Slutt på Prosedyre**